Regsaksie oorweeg oor roofkopieë van ‘Gangster State’ | Maroela Media
Penguin Random House, uitgewer van Gangster State: Unraveling Ace Magashule’s Web of Capture, dreig met regsaksie teen diegene wat roofkopieë van die boek op sosiale media versprei.
“Ons wil dit duidelik stel dat die enigste manier om die e-boek wettig te bekom is om dit by ŉ e-boekverspreider te koop. Enige kopiëring of verspreiding van ŉ roofkopie van die e-boek of om ŉ skakel na ŉ roofkopie te deel is onwettig.”
Volgens die uitgewer sal hy regsaksie instel teen individue wat roofkopieë van die boek versprei en kan dit kriminele klagte insluit.
Roofkopieë van Pieter-Louis Myburgh se boek word tans in PDF-formaat op sosiale media versprei.
Julius Malema, leier van die EFF, is een van diegene wat op Twitter sy ondersteuners gevra het om vir hom ŉ roofkopie van die boek aan te stuur. Malema het vinnig reaksie gekry van sy ondersteuners en daarna getwiet dat hy reeds drie elektroniese kopieë gaan kry en dat hy dit met ander sal deel.
Myburgh het Malema op Twitter daaroor aangevat. “Another cheapskate ?. @Julius_S_Malema and his wifey can afford to rub shoulders with the WMC elite at places like the #InandaClub, but he won’t pay around R300 for a legal copy of a book. #GangsterState.”
Myburgh het ook later op Twitter vir Malema gesê dit blyk hy en die hele party het nou al onwettige kopieë van die boek en dat hy hulle graag sal wil uithelp om die boek ten volle te verstaan. “ŉ Mens moet kan lees en in staat wees om ingewikkelde kwessies te verstaan,” het Myburgh geskryf en ŉ handgetekende prentjie gedeel.
Dear @Julius_S_Malema and #EFF friends. Seeing as your entire party by now has an illegal copy of #GangsterState, I thought I’d help you out. To fully appreciate the book, one must be able to read and understand complex issues. This picture may be of great help to many of you. pic.twitter.com/Na1LVP8ycu
— Pieter-Louis Myburgh (@PLMyburgh) April 25, 2019
Puik tekening Pieter-Louis, PUIK!!!!
Hoop die wat dit gekry het op hul slimfone gaan dit nou seker brand steek.
@SJN. Baie skerp en lag ek nou so kliphard hier waar ek alleen in die kantoor sit en lees
Ons almalweet mos nou al teen die tyd…Malema en “wettige optrede” kan nie saam in een sin gebruik word nie…
PLM, ek dink jy behoort te weet wat die gevolge is wanneer jy jou goed op die internet plaas, vir almal om te sien en te misbruik.